Osnovna škola  «VLADIMIR NAZOR»

Stjepana Radića 3, Adžamovci

35420 Staro Petrovo Selo

Klasa:112-07/19-01-153

Urbroj: 2178/22-02/19-01

Adžamovci, 31.10.2019.

Na temelju članka 12. Pravilnika o postupku zapošljavanja te procjeni i vrednovanju kandidata za zapošljavanje OŠ „Vladimir Nazor“ Adžamovci, Povjerenstvo za procjenu i vrednovanje kandidata za zapošljavanje upućuje:

**POZIV**

**na procjenu odnosno testiranje kandidata**

Sukladno člancima 12.,13., 15., i 19., Pravilnika o postupku zapošljavanja te procjeni i vrednovanju kandidata za zapošljavanje i Odluci Povjerenstva, postupak procjene i vrednovanje kandidata provest će se u skraćenom postupku u skladu sa odredbama Pravilnika ( procjena odnosno testiranje samo iz nekog od navedenih područja, odnosno skraćena usmena procjena odnosno testiranje iz stečenih stručno pedagoških i metodičkih kompetencija.)

Usmena procjena odnosno testiranje obaviti će se u prostorijama OŠ „Vladimir Nazor“ Adžamovci, Stjepana Radića 3, 35 420 Staro Petrovo Selo, dana 06. studenog 2019. godine u 13.00 sati.

Po dolasku na procjenu znanja odnosno testiranje od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidat koji ne može dokazati identitet ne može pristupiti procjeni znanja odnosno testiranju.

Ne postoji mogućnost naknadne procjene znanja odnosno testiranja, bez obzira na razlog koji kandidata sprječava da pristupi procjeni znanja odnosno testiranju. Ako se kandidat navedenog dana ne odazove ovom pozivu bez obzira na razloge, neće se smatrati kandidatom sukladno članku. 12. Pravilnika o postupku zapošljavanja te procjeni i vrednovanju kandidata za zapošljavanje OŠ„Vladimir Nazor“ Adžamovci.

Nakon procjene znanja odnosno testiranja povjerenstvo utvrđuje listu kandidata, te ju dostavlja ravnatelju škole zajedno s zapisnikom o provedenom postupku koji potpisuju svi članovi povjerenstva. Na temelju dostavljene liste kandidata ravnatelj odlučuje kojeg će kandidata predložiti Školskom odboru za zasnivanje radnog odnosa. Prije donošenja odluke o kandidatu, ravnatelj zadržava pravo pozvati kandidate na razgovor. O rezultatima natječaja kandidati će biti obaviješteni u skladu s čl. 21. Pravilnika o postupku zapošljavanja te procjeni i vrednovanju kandidata za zapošljavanje.

Povjerenstvo za procjenu i vrednovanje kandidata za zapošljavanje